98/393/EY: Komission päätös, tehty 19 päivänä toukokuuta 1998, yhteisön rahoitustuesta suu- ja sorkkatautirokotteen valmistukseen tarkoitetun antigeenin varastoinnille Ranskassa, Italiassa ja Yhdistyneessä kuningaskunnassa (tiedoksiannettu numerolla K(1998) 1365) (Vain englannin-, ranskan- ja italiankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 176 , 20/06/1998 s. 0025 - 0027



KOMISSION PÄÄTÖS, tehty 19 päivänä toukokuuta 1998, yhteisön rahoitustuesta suu- ja sorkkatautirokotteen valmistukseen tarkoitetun antigeenin varastoinnille Ranskassa, Italiassa ja Yhdistyneessä kuningaskunnassa (tiedoksiannettu numerolla K(1998) 1365) (Vain englannin-, ranskan- ja italiankielinen teksti on todistusvoimainen) (ETA:n kannalta merkityksellinen teksti) (98/393/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 14 artiklan, sekä katsoo, että yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY (3) mukaan antigeenipankkien perustaminen on osa yhteisön toimintaa, jolla luodaan yhteisön suu- ja sorkkatautirokotevarastoja, kyseisen päätöksen 3 artiklassa nimetään yhteisön varastoja pitäviksi antigeenipankeiksi "Laboratoire de pathologie bovine du Centre national d'études vétérinaires et alimentaires" Lyonissa Ranskassa, "Istituto Zooprofilattico Sperimentale di Brescia" Italiassa ja "Institute for Animal Health" Pirbrightissa Yhdistyneessä kuningaskunnassa, näiden antigeenipankkien tehtävät ja velvollisuudet määritellään kyseisen päätöksen 4 artiklassa; yhteisön tuen edellytyksenä on oltava näiden tehtävien ja velvollisuuksien täyttäminen, yhteisön rahoitustukea olisi myönnettävä näille antigeenipankeille, jotta ne voisivat toteuttaa mainitut tehtävät ja vaatimukset vuonna 1998, talousarvioon liittyvistä syistä yhteisön tukea olisi myönnettävä yhden vuoden ajaksi, valvonnan vuoksi olisi sovellettava yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4), sellaisena kuin se on viimeksi muutettuna asetuksella (EY) N:o 1287/95 (5), 8 ja 9 artiklaa, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisö myöntää Ranskalle rahoitustukea suu- ja sorkkatautirokotteen valmistukseen tarkoitetun antigeenin varastointia varten. 2. Lyonissa Ranskassa sijaitseva "Laboratoire de pathologie bovine du Centre national d'études vétérinaires et alimentaires" varastoi 1 kohdassa tarkoitetun antigeenin. Päätöksen 91/666/ETY 4 artiklan säännöksiä sovelletaan. 3. Yhteisön rahoitustuki on enintään 40 000 ecua ajanjaksolla 1 päivästä tammikuuta 31 päivään joulukuuta 1998. 2 artikla 1. Yhteisö myöntää Italialle rahoitustukea suu- ja sorkkatautirokotteen valmistukseen tarkoitetun antigeenin varastointia varten. 2. Italiassa sijaitseva "Istituto Zooprofilattico Sperimentale di Brescia" varastoi 1 kohdassa tarkoitetun antigeenin. Päätöksen 91/666/ETY 4 artiklan säännöksiä sovelletaan. 3. Yhteisön rahoitustuki on enintään 40 000 ecua ajanjaksolla 1 päivästä tammikuuta 31 päivään joulukuuta 1998. 3 artikla 1. Yhteisö myöntää Yhdistyneelle kuningaskunnalle rahoitustukea suu- ja sorkkatautirokotteen valmistukseen tarkoitetun antigeenin varastointia varten. 2. Pirbrightissa Yhdistyneessä kuningaskunnassa sijaitseva "Institute for Animal Health" varastoi 1 kohdassa tarkoitetun antigeenin. Päätöksen 91/666/ETY 4 artiklan säännöksiä sovelletaan. 3. Yhteisön rahoitustuki on enintään 40 000 ecua ajanjaksolla 1 päivästä tammikuuta 31 päivään joulukuuta 1998. 4 artikla 1. Edellä 1 artiklan 3 kohdassa, 2 artiklan 3 kohdassa ja 3 artiklan 3 kohdassa tarkoitettu yhteisön rahoitustuki maksetaan seuraavasti: - 70 prosenttia ennakkona asianomaisen jäsenvaltion pyynnöstä - loppuosa sen jälkeen, kun kyseinen jäsenvaltio on esittänyt asiakirjat, joilla todistetaan tehtävän suorittaminen. 2. Edellä 1 kohdassa tarkoitetut asiakirjat on toimitettava komissiolle ennen 1 päivää maaliskuuta 1999, ja niihin on sisällyttävä: a) seuraavat tekniset tiedot: - varastoidun antigeenin määrä ja tyyppi (varastokirjanpito) - käytetyt varastointilaitteet (tankkien tyyppi, numero ja kapasiteetti) - turvajärjestelmä (lämpötilan valvonta, varkaudenesto) - vakuutusjärjestelyt (tulipalo, onnettomuudet). b) rahoitustiedot (liitteessä olevan taulukon täyttäminen). 5 artikla Asetuksen (ETY) N:o 729/70 8 ja 9 artiklaa sovelletaan soveltuvin osin. 6 artikla Tämä päätös on osoitettu Ranskan tasavallalle, Italian tasavallalle ja Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 19 päivänä toukokuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 (3) EYVL L 368, 31.12.1991, s. 21 (4) EYVL L 94, 28.4.1970, s. 13 (5) EYVL L 125, 8.6.1995, s. 1 LIITE Suu- ja sorkkatautirokotteen valmistukseen tarkoitetun antigeenin varastointia koskevat rahoitustiedot KUSTANNUSSELVITYS >KAAVION ALKU> Selvitysajanjakso - Rahoitustuen myöntämisestä tehdyn komission päätöksen numero: Tuensaajan nimi ja osoite: Kustannuslaji Määrä kaudelle (kansallisena valuuttana) (1) 1. Henkilöstö 2. Käyttöpääoma 3. Kulutushyödykkeet 4. Vakuutus 5. Tilojen vuokra Yhteensä (1) Kaikki kustannukset on ilmoitettava kansallisena valuuttana. Tuensaajan vakuutus Vakuutamme, että - edellä mainitut kustannukset ovat aiheuttaneet päätöksessä määriteltyjen tehtävien suorittamisesta ja ne olivat välttämättömiä näiden tehtävien suorittamiselle - kustannukset ovat todellisia ja ne vastaavat korvattavien kustannusten määritelmää - kaikki kustannuksiin liittyvät asiakirjat ovat käytettävissä tilintarkastusta varten. Päiväys: Teknisen johtajan nimi: Allekirjoitus: Päiväys: Taloudellisessa vastuussa olevan henkilön nimi: Allekirjoitus: >KAAVION LOOPU>